क्षयरोग अन्त्यका लागि पञ्चवर्षीय राष्ट्रिय रणनीतिक योजना सार्वजनिक
क्षयरोग अन्त्यको लागि पञ्चवर्षीय राष्ट्रिय रणनीतिक योजना सार्वजनिक भएको छ ।  राष्ट्रिय क्षयरोग नियन्त्रण केन्द्रले काठमाडौंमा एक कार्यक्रमका बीच क्षयरोग अन्त्य गर्ने उद्देश्यले वि.सं. २०७८/७९ देखि २०८२/८३ सम्मका लागि पञ्चवर्षीय राष्ट्रिय रणनीतिक योजना सार्वजनकि गरेको हो ।
काठमाडौं, असार २८ गते । क्षयरोग अन्त्यका लागि पञ्चवर्षीय राष्ट्रिय रणनीतिक योजना सार्वजनिक भएको छ ।राष्ट्रिय क्षयरोग नियन्त्रण केन्द्रले काठमाडौंमा एक कार्यक्रमका बीच क्षयरोग अन्त्य गर्ने उद्देश्यले वि.सं. २०७८/७९ देखि २०८२/८३ सम्मका लागि पञ्चवर्षीय राष्ट्रिय रणनीतिक योजना सार्वजनकि गरेको हो । स्वास्थ्य तथा जनसङ्ख्यामन्त्री भवानीप्रसाद खापुङले क्षयरोगको अन्त्यका लागि विश्व समुदायसँग सहकार्य गर्दै अघि बढिरहेको जानकारी दिनुभयो ।   राष्ट्रिय रणनीतिक योजनाले क्षयरोगको प्रकोपलाई कम गर्दै यस रोगबाट प्रभावित सबै व्यक्तिका लागि अहिलेको तुलनामा उत्तम परिणाम ल्याई भविष्यमा आइपर्ने चुनौतीको सामना गर्ने लक्ष्य रहेको मन्त्री खापुङको भनाइ छ । उहाँले भन्नुभयो, “विश्व स्वास्थ्य सङ्गठनले सिफारिस गरेका लक्ष्यहरु र नेपालमा पहिलो पटक सम्पन्न क्षयरोग प्रिभेलेन्स सर्वेक्षणले दिएको दिशानिर्देशनले नवीन प्रमाणमा आधारित एवम् सामाजिक दृष्टिबाट न्यायपूर्ण योजना लागू गर्नका लागि राणनीतिक दिशानिर्देश गर्ने र सन् २०३५ सम्ममा क्षयरोगको महामारीलाई अन्त्य गर्न निश्चित आधारहरु उपलब्ध हुनेछन् ।”मन्त्रालयका सचिव डा. रोशन पोखरेलले रणनीति योजनाले विगत २५ वर्षभन्दा बढीको  क्षयरोग नियन्त्रणसम्बन्धी कामको अनुभव तथा नयाँ तथ्य विधि र प्रविधिबाट खारिएको बताउनुभयो । ‘‘नेपालले  दिगो विकास लक्ष्य २०३० र क्षयरोग अन्त्यको लक्ष्य २०३५ ले राखेको  क्षयरोगबाट हुने मृत्युदरलाई अहिलेको अवस्थाबाट ९५ प्रतिशत नयाँ क्षयरोग हुने दरलाई ९० प्रतिशतले कमी ल्याउने र रोगका कारण हुने अधिक आर्थिक भारलाई शून्यमा झार्ने लक्ष्य छ ।,’’ उहाँले भन्नुभयो । केन्द्रका निर्देशक डा. सञ्जयकुमार ठाकुरले रणनीति योजनाले पाँच वर्षमा क्षयरोगबाट हुने मृत्युदर र नयाँ रोग लाग्ने दरमा उल्लेखनीय रुपमा कमी ल्याउन राष्ट्रिय क्षयरोग केन्द्र प्रतिबद्ध रहेको बताउनुभयो ।